อัสแซสซินส์ครีด

อัสแซสซินส์ครีด () เป็นซีรีส์เกมสร้างจากนิยายอิงประวัติศาสตร์แนวแอ็กชันผจญภัย, ลอบฆ่า, โลกเปิด  จำหน่ายครั้งแรกในวันที่ 13 พฤศจิกายน ค.ศ. 2007 โดยจะปรากฏในรูปแบบวิดีโอเกมเพลย์สเตชัน 3, เอกซ์บอกซ์ 360, ไมโครซอฟท์ วินโดวส์, แมคโอเอสเท็น, นินเทนโด ดีเอส, เพลย์สเตชันพอร์เทเบิล, เพลย์สเตชันวิต้า, ไอโอเอส, เอชพีเว็บโอเอส ,แอนดรอยด์ ,โนเกียซิมเบียนวินโดวส์โฟน และวียู พัฒนาโดยยูบิซอฟต์ มอนทรีออล รูปแบบเกมมือถือพัฒนาโดยเกมลอฟท์ และกริพโตไนต์ สตูดิโดส์ พร้อมด้วยพัฒนาเพิ่มเติมโดยยูบิซอฟต์ มอนทรีออล เป็นเกมซีรีส์ที่ได้รับความนิยมมากจากประชาชนทั่วไปและมีเสียงจากนักวิจารณ์ และขายได้มากกว่า 73 ล้านชุดนับถึงเดือนเมษายน ค.ศ. 2013 กลายเป็นแฟรนไชส์เกมที่ขายดีที่สุดของยูบิซอฟต์ ซีรีส์เกมมีแรงบันดาลใจจากนวนิยายเรื่อง Alamut จากนักเขียนชาวสโลวีเนีย วลาดิเมีย บาร์ตอล (Vladimir Bartol) และถือว่ามีรูปแบบพัฒนาต่อ (spiritual successor) จากซีรีส์ พรินซ์ออฟเปอร์เซีย

 เนื้อเรื่องโดยรวมของซีรีส์  

เกมอัสแซสซินส์ครีดมีเนื้อเรื่องข้องเกี่ยวกับคู่ปรับระหว่างสมาคมลับยุคโบราณ 2 สมาคม ได้แก่ เหล่ามือสังหารหรือนักฆ่า (assassin) และอัศวินเทมพลาร์ (Knight Templar) และความสัมพันธ์แบบอ้อม ๆ กับเผ่าพันธุ์ก่อนมนุษยชาติเผ่าพันธุ์หนึ่งที่ซึ่งสังคมและโลกของพวกเขาถูกพายุสุริยะลูกมหึมาทำลายไป ในฉากยุคปัจจุบันของเกมคือปี ค.ศ. 2012 นำเสนอตัวละคร เดสมอนด์ ไมล์ส บาร์เทนเดอร์ที่มีบรรพบุรุษหลายชั่วอายุเป็นนักฆ่า แม้ว่าจะถูกเลี้ยงดูมาอย่างนักฆ่า แต่เขากลับทิ้งครอบครัวไปใช้ชีวิตแบบปกติธรรมดา ทีแรกเขาถูกลักพักตัวโดยองค์การขนาดใหญ่ชื่อ แอ็บสเตอร์โก อินดัสตรี คราบอัศวินเทมพลาร์ยุคปัจจุบัน ผู้ซึ่งรู้เรื่องราวสายเลือดบรรพบุรุษของเดสมอนด์ เดสมอนด์ถูกบีบให้ใช้เครื่อง "แอนิมัส" (Animus) อุปกรณ์ที่พาเขาย้อนกลับไปหาความทรงจำของบรรพบุรุษของเขา จากนั้น แอ็บสเตอร์โกพยายามตามหาวัตถุโบราณหลายชิ้น หรือเรียกว่า "ชิ้นส่วนของเอเดน" (Pieces of Eden) ที่กุมอำนาจมหาศาลไว้ เพื่อที่จะได้ครอบครองมนุษยชาติและปรับเปลี่ยนโชคชะตา นำพามนุษยชาติสู่กลุ่มที่มีเพียงหนึ่งเดียว เดสมอนด์ยังได้พบกับเหล่านักฆ่ายุคปัจจุบันมากมาย จึงตัดสินใจร่วมมือกัน เดสมอนด์ใช้เครื่องแอนิมัสเวอร์ชันใหม่ (แอนิมัส 2.0) เพื่อเข้าถึงความทรงจำของบรรพบุรุษเพื่อหาชิ้นส่วนของเอเดนต่อไป เพื่อนำกลับคืนมาก่อนที่แอ็บสเตอร์โกจะเอาไป ขณะที่เขาสัมผัสกับประสบการณ์เหล่านี้ ความสามารถของเหล่าบรรพบุรุษได้รั่วไหลมาถึงตัวเดสมอนด์ผ่านทางกรรมพันธุ์ เรียกว่า บลีดดิงเอฟเฟกต์ (Bleeding Effect) ทำให้เขาได้รับทักษะของนักฆ่าจากบรรพบุรุษ ณ ขณะนั้นพร้อมกับความทรงจำและบุคลิกลักษณะมากมายเข้าไปในจิตใจของเขา

ในแอนิมัส เดสมอนด์ได้เข้าไปในความทรงจำของนักฆ่ามากมาย ได้แก่ อัลตาเอียร์ อิบึน-ลาอาฮาด (Altaïr ibn-La'Ahad) นักฆ่าผู้อัปยศที่ต้องกู้ชื่อเสียงตนเองในระหว่างสงครามครูเสดครั้งที่ 3, เอซิโอ ออดิทอเร ดา ฟิเรนเซ (Ezio Auditore da Firenze) นักฆ่าในอิตาลีในปลายคริสต์ศตวรรษที่ 15 และต้นคริสต์ศตวรรษที่ 16 สมัยฟื้นฟูศิลปวิทยาในอิตาลี และเรอดูนเฮอเกดูน (Ratonhnhaké:ton) หรือ คอนเนอร์ เคนเวย์ (Conner Kenway) นักฆ่าครึ่งโมฮอว์กครึ่งชาวบริติชในระหว่างการปฏิวัติอเมริกา จากเรื่องราวทั้งหมด เดสมอนด์ได้เรียนรู้ว่าทั้งหมดได้พาดพิงถึงคำทำนายวันสิ้นโลกปี ค.ศ. 2012 จากหัวข้อทดสอบจากเครื่องแอนิมัสรุ่นเก่า นั่นคือ หัวข้อ 16 (Subject 16) เหตุการณ์กลายเป็นว่าภัยพิบัติที่เกิดซ้ำแล้วซ้ำเล่าได้ทำลายมนุษยชาติยุคโบราณไปหมดสิ้น และเขาพบว่าความทรงจำของเขาจะเป็นกุญแจที่ทำให้โลกอยู่รอดจากพายุลูกที่สอง ในระหว่างนั้น เดสมอนด์ได้รับการช่วยเหลือจากผู้ปกครองเผ่าพันธุ์โบราณได้แก่ จูปิเตอร์ มิเนอร์วา และจูโน หลังจากเดสมอนด์เสียชีวิตเพื่อรักษาโลกไว้ ต่อมาความทรงจำของเขาได้ไปอยู่ในไซเบอร์สเปซ และแอ็บสเตอร์โกสามารถเข้าถึงความทรงจำเหล่านี้ได้ แอ็บสเตอร์โกได้เปิดหัวข้อใหม่และจ้างคนใหม่ให้ใช้เครื่องแอนิมัส หัวข้อใหม่เป็นการเรียกคืนความทรงจำของเอ็ดเวิร์ด เคนเวย์ (Edward Kenway) ปู่ของเรอดูนเฮอเกดูน ซึ่งเป็นโจรสลัดในระหว่างยุคล่าอาณานิคมของอังกฤษ

รายชื่อเกม
+ รายชื่อเกม ปีที่วางจำหน่ายและแพลทฟอร์ม รายชื่อที่เป็นตัวหนาหมายถึงเกมที่เป็นเนื้อเรื่องหลักของซีรีส์ ช่วงเวลาของเนื้อเรื่องในเกม ชื่อเกม ปีที่จัดจำหน่าย คอนโซล คอมพิวเตอร์ เครื่องเล่นเกมพกพา โทรศัพท์มือถือ อื่นๆ สงครามครูเสดครั้งที่ 3 Assassin's Creed 2007 เพลย์สเตชัน 3, เอกซ์บอกซ์ 360 ไมโครซอฟท์ วินโดวส์ — — — Assassin's Creed: Altaïr's Chronicles 2008 — — นินเทนโด ดีเอส แอนดรอยด์, ไอโอเอส, ซิมเบียน, เว็บโอเอส, วินโดวส์ โฟน — Assassin's Creed: Bloodlines 2009 — — เพลย์สเตย์ชัน พอร์ตเอเบิล — — ยุคเรเนซองส์ Assassin's Creed II 2009 เพลย์สเตชัน 3, เอกซ์บอกซ์ 360 โอเอส เอกซ์, วินโดวส์ นินเทนโด สวิชท์ ซิมเบียน OnLive Assassin's Creed II: Discovery 2009 — — นินเทนโด ดีเอส ไอโอเอส — Assassin's Creed: Brotherhood 2010 เพลย์สเตชัน 3, เอกซ์บอกซ์ 360 โอเอส เอกซ์, วินโดวส์ นินเทนโด สวิชท์ ซิมเบียน OnLive Assassin's Creed: Revelations 2011 เพลย์สเตชัน 3, เอกซ์บอกซ์ 360 วินโดวส์ นินเทนโด สวิชท์ แอนดรอยด์, ซิมเบียน OnLive ยุคล่าอาณานิคม Assassin's Creed III 2012 เพลย์สเตชัน 3, เอกซ์บอกซ์ 360, วี ยู วินโดวส์ นินเทนโด สวิชท์ ซิมเบียน — Assassin's Creed III: Liberationวางจำหน่ายในชื่อ, Assassin's Creed: Liberation HD, สำหรับ Microsoft Windows, เพลย์สเตชัน 3, and เอกซ์บอกซ์ 360. 2012 เพลย์สเตชัน 3, เอกซ์บอกซ์ 360 วินโดวส์ เพลย์สเตย์ชัน วิต้า, นินเทนโด สวิชท์ — — Assassin's Creed IV: Black Flag 2013 เพลย์สเตชัน 3, เอกซ์บอกซ์ 360, วี ยู, — เพลย์สเตชัน 4, เอกซ์บอกซ์วัน วินโดวส์ นินเทนโด สวิชท์ — — Assassin's Creed Rogue 2014 เพลย์สเตชัน 3, เอกซ์บอกซ์ 360 วินโดวส์ นินเทนโด สวิชท์ — — ยุคปฏิวัติฝรั่งเศส Assassin's Creed Unity 2014 เพลย์สเตชัน 4, เอกซ์บอกซ์ วัน วินโดวส์ — — — จีนสมัยราชวงศ์ Assassin's Creed Chronicles: Chinaได้มาเมื่อซื้อดีแอลซี ซีซั่นพาส ของ Assassin's Creed Unity. 2015 อังกฤษยุควิกตอเรีย Assassin's Creed Syndicate 2015จักรวรรดิซิกข์Assassin's Creed Chronicles: India2016การปฏิวัติเดือนตุลาคมAssassin's Creed Chronicles: Russiaยุคราชอาณาจักรทอเลมี (อียิปต์)Assassin's Creed Origins2017สงครามเพโลพอนนีเซียนAssassin's Creed Odyssey2018นินเท็นโด สวิตช์
เพลย์สเตชัน 4

เอกซ์บอกซ์วันไมโครซอฟท์ วินโดวส์——สตาเดียการขยายดินแดนของไวกิงเข้าสู่เกาะอังกฤษ​Assassin's Creed Valhalla​​​2020เพลย์สเตชัน 4
เพลย์สเตชัน 5
เอกซ์บอกซ์วัน
เอกซ์บอกซ์ซีรีส์เอกซ์​ไมโครซอฟท์​ วินโดวส์​———ยุคทองของอิสลามAssassin's Creed Mirage2023เพลย์สเตชัน 4
เพลย์สเตชัน 5
เอกซ์บอกวัน
เอกซ์บอกซ์ซีรีส์เอกซ์ไมโครซอฟท์ วินโดวส์—ไอโอเอส—ญี่ปุ่นยุคเซ็งโงกุAssassin's Creed Shadows2025เพลย์สเตชัน 5
เอกซ์บอกซ์ซีรีส์เอกซ์แมคโอเอส, วินโดวส์——— Notes

อ้างอิง

แหล่งข้อมูลอื่น




หมวดหมู่:ผลิตภัณฑ์ที่ออกในปี พ.ศ. 2550
หมวดหมู่:วิดีโอเกมแอ็กชันผจญภัย
หมวดหมู่:อัสแซสซินส์ครีด
หมวดหมู่:วิดีโอเกมโอเพนเวิลด์
หมวดหมู่:บันเทิงคดีพยากรณ์
หมวดหมู่:เกมชุด
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมลอบเร้น
หมวดหมู่:บันเทิงคดีเกี่ยวกับการลอบสังหาร
หมวดหมู่:แฟรนไชส์สื่อมวลชน